Lik (mitologija)
<s>Lik (, Lúkos, "vuk)" ime je više ličnosti u grčkoj mitologiji:</s>

<s>Lik, egipatski princ i jedan od Egiptovih sinova.</s><s>Doživeo je istu sudbinu kao i njegova braća, osim Linkeja iz Arga, kada su ih u noći nakon njihovog venčanja sve poubijale njihove nove neveste na zapovest njihova oca Danaja.</s><s>Lika je Egiptu rodila Argifija, žena kraljevske krvi, te je stoga bio brat Linkeja, Proteja, Enkelada, Busirida i Dajfrona.</s><s>Oženio se Danaidom Agavom.</s>

<s>Lik, sin Posejdona i Kelene.</s>

<s>Lik, sin Prometeja i Kelene, brat Himerov.</s><s>Braća su navodni imala grob u Troadi, no inače se o njima ništa ne zna.</s>

<s>Lik, jedan od četiri sina Pandiona II i Pilije.</s><s>Nakon Pandionove smrti, Lik i njegova braća (Egej, Nis i Palant) preuzeli su vlast nad Atinom od Metiona, koji je pak bio zauzeo presto od Pandiona.</s><s>Podelilu su među sobom vlast, ali Agej je postao kralj.</s><s>Prema Herodotu, po njemu je nazvana zemlja Likija u Maloj Aziji, koja se prethodno zvala "Tremilida" (Tremilis) ili "Tremila" (Termilae), kako spominje i Strabon.</s><s>Prema Pausaniji, nakon što ga je njegov brat Egej proterao iz Atine, Lik je otišao Afareju i njega i njegovu porodicu podučio običajima Velike Boginje.</s><s>"Predanje o Liku je verovatno relativno nov pseudo-mit, kako je nemački naučnik Treuber tvrdio na osnovu toga što nema dokaza o postojanju nekog porodičnog stabla u atinskoj genealogiji; Treuber sugeriše da su to predanje podstakli politički motivi", kako navodi T. R. Bryce.</s>

<s>Lik (Niktejev brat), sin Hirijeja i Klonije.</s><s>Postao je skrbnik Labdaka i Laja.</s><s>Niktej, budući da nije uspeo osloboditi  svoju kćerku Antiopu od Epopeja iz Sikiona, poslao je svog brata Lika da je dovede.</s><s>On je napao Sikion, ubio Epopeja i predao Antiopu kao robinju vlastitoj supruzi Dirki.</s>

<s>Lik, potomak prethodnog Lika (Niktejevog brata), koji je uzurpirao vlast u Tebi.</s>

<s>Lik, sin Daskila iz Mizije ili Marindine.</s><s>Pružio je gostoprimstvo Argonautima i Heraklu, koji je osvojio zemlju Bebrika (tj. Herakleju Pontsku).</s><s>Izgleda da je istovetan sa Likom koji se spominje kao sin Titije, brata Priolaja i eponima grada.</s>

<s>Lik, drugo ime za Likurga iz Nemeje.</s>

<s>Lik, smrtnik čija je ljubavnica bila Koronida, majka Asklepijeva.</s><s>Inače je poznat kao Ishije, sin Elatov.</s>

<s>Lik, Tračanin koga je ubio Kikno u borbi.</s>

<s>Lik, kentaur na venčanju Piritoja i Hipodamije, koga je ubio Piritoj.</s>

<s>Lik, satir, sin Hermesa i Iftime, brat Feresponda i Pronoma.</s>

<s>Lik, jedan od Telhina, koji su se borili pod Dionisovom komandom u njegovom pohodu na Indiju.</s><s>Navodi se i da je podigao hram Apolonu Likiju na obali reke Skamandra.</s>

<s>Lik, sin Areta i Laobije, koji se, zajedno s ocem i braćom, borio pod Derijadom protic Dionisa.</s>

<s>Lik, jedan od branilaca Tebe tokom pohoda Sedmorice protiv Tebe.</s>

<s>Lik i Perenida navode se kod Higina kao roditelji Askalafa i Ijalmena, koji su inače poznati kao sinovi Aresa i Astiohe.</s>

<s>Lik, sin Aresa i nekog libijskog kralja.</s>

<s>Lik, jedan od prijatelja Diomedovih koji su u Italiji pretvoreni u ptice.</s>

<s>Lik, jedan od Enejinih pratilaca koji su se izgubili na putu do Italije.</s>

<s>Lik, još jedan od Enejinih pratilaca, koga je ubio kralj Turno u Italiji.</s>

<s>Lik i Termer bila su dvojica razbojnika u Kariji.</s>

<s>Reference</s>

<s>Grčka mitologija</s>

